અમદાવાદ એરપોર્ટથી લંડન જવા માટે સીધી કોઈ ફ્લાઈટ ન હતી. જેના કારણે મુસાફરોને ભારે હાલાકી વેઠવી પડતી હતી. જેના કારણે રાજ્ય સરકાર દ્વારા અમદાવાદથી લંડનની સીધી ફ્લાઈટ મળે તે માટને પ્રયાસો હાથ ધરાયા હતા. આવતીકાલે મંગળવારે વહેલી સવારે સાડા ચાર કલાકે અમદાવાદથી વાયા મુંબઈ થઈને લંડન જનારી એર ઈન્ડિયાની ફ્લાઈટનો પ્રારંભ થનાર છે. જેના સંદર્ભે આજે એર ઈન્ડિયાના દિલ્હી સ્થિત એક્ઝિક્યૂટિવ ડાયરેક્ટર (કોર્પોરેટ અફેર્સ) અનિલ મેહતાએ પત્રકારોને જણાવ્યું હતું. આવતીકાલથી અમદાવાદથી લંડન વચ્ચે એર ઈન્ડિયા દ્વારા સીધી ફ્લાઈટ શરૃ કરવામાં આવી રહી છે. હાલ આ ફ્લાઈટ વાયા મુંબઈ થઈને ચાલશે, ત્યાર બાદ ૧પ જાન્યુઆરી-ર૦૧૬થી આ ફ્લાઈટ અમદાવાદથી સીધી લંડનની ઉડાન ભરશે. આ પ્રથમ ફ્લાઈટમાં અમદાવાદથી ર૧૦ પેસેન્જર લંડન જવા રવાના થશે.